OpenLLM-France/wikimedia huggingface dataset:
# Michael Peskin

Michael Edward Peskin (Filadèlfia, 27 d'octubre de 1951) és un físic teòric estatunidenc. Va estudiar físiques a la Universitat Harvard. El 1978 va obtenir el seu doctorat a la Universitat Cornell sota la supervisió de Kenneth Wilson. Fou Junior Fellow a la Harvard Society of Fellows de 1977–1980. Peskin és actualment catedràtic al grup de teoria del Laboratori SLAC, i fou escollit membre de l'Acadèmia Americana d'Arts i Ciències el 2000.
Peskin és conegut per un llibre d'estudis universitaris en teoria quàntica de camps àmpliament utilitzat, escrit amb Daniel Schroeder i publicat el 1995, i per l'anomenat "paràmetre Peskin–Takeuchi". És un conegut defensor de la construcció d'un futur col·lisionador lineal.

## Bibliografia

* Michael E. Peskin I Daniel V. Schroeder, Introducció a la Teoria de Camp Quàntic, Addison-Wesley, Reading, 1995. 2a edició. Westview Press. 2015.

## Referències

* ↑ Berg, Michael. «Review of An introduction to quantum field theory by Peskin & Schroeder». MAA Reviews, maa.org, 10-02-2016.
# Norbert Rózsa

Norbert Rózsa (en hongarès: Rózsa Norbert) (Dombóvár, Hongria 1972) és un nedador hongarès, ja retirat, guanyador de tres medalles olímpiques.

## Biografia

Va néixer el 9 de febrer de 1972 a la ciutat de Dombóvár, població situada al comtat de Tolna.

## Carrera esportiva

Va participar, als 20 anys, en els Jocs Olímpics d'Estiu de 1992 celebrats a Barcelona (Catalunya), on va aconseguir guanyar la medalla de plata en les proves dels 100 i 200 metres braça, així com finalitzar sisè en els relleus 4x100 metres estils amb l'equip hongarès de natació. En els Jocs Olímpics d'Estiu de 1996 realitzats a Atlanta (Estats Units) aconseguí guanyar la medalla d'or en els 200 metres braça, si bé caigué en quarts de final en els 100 metres braça, finalitzant dissetè en la classificació general. En els Jocs Olímpics d'Estiu de 2000 realitzats a Sydney (Austràlia), la seva última participació olímpica, finalitzà tretzè en els 200 metres braça.
Al llarg de la seva carrera ha guanyat 7 medalles en el Campionat del Món de natació, entre elles tres medalles d'or, i 3 medalles en el Campionat d'Europa de natació, una d'elles d'or.
Millor esportista de l'any 1994 a Hongria, fou posseïdor dues vegades del rècord del món dels 100 metre braça.

## Enllaços externs

* (hongarès) Informació Norbert Rózsa
# Els Cap de Drap a la Selva de l'Arc de Sant Martí

Els Cap de Drap a la Selva de l'Arc de Sant Martí (títol original en castellà: a Tropa De Trapo En La Selva Del Arcoíris) és una pel·lícula d'animació en 3D infantil de coproducció hispano-brasilera del 2014 dirigida per Àlex Colls amb guió de Lola Beccaria, segona part de la saga iniciada amb Els cap de drap al país on sempre brilla el sol. Destinada a nens entre dos i sis anys, el director ha dit que volien fer una pel·lícula que sigui "la primera experiència que un nen pot tenir al cinema". Ha estat doblada al català.

## Sinopsi

Els Cap de Drap són un grup de mascotes format per una vaqueta, una girafa, un os, una porqueta, un gos i un ocell. Tots ells senten la necessitat d'ajudar els animals que tenen moltes dificultats per a sobreviure. Per a això, organitzen una expedició solidària que els portarà fins a la Selva de l'Arc de Sant Martí. Hauran de fer servir tot el seu enginy, coneixement i esforç per a salvar l'Arc de Sant Martí, que simbolitza els somnis i els jocs.

## Nominacions

Fou nominada al Gaudí a la millor pel·lícula d'animació, però el premi se'l va endur Mortadel·lo i Filemó contra en Jimmy el Catxondo. També fou nominada al Goya a la millor pel·lícula d'animació i a la millor pel·lícula d'animació a les Medalles del Cercle d'Escriptors Cinematogràfics de 2014.

## Referències

* ↑ Àlex Colls estrena la pel·lícula d'animació infantil 'El cap de drap a la Selva de l'Arc de Sant Martí', ccma.cat, 29 d'abril de 2014
* ↑ Àlex Colls: "Volíem que el film dels cap de drap fos la primera experiència que un nen pot tenir al cine sense monstres ni pors", ccma.cat, 30 d'abril de 2014
* ↑ Els Cap de Drap a la Selva de l'Arc de Sant Martí, esdir.cat
* ↑ "Mortadelo y Filemón contra Jimmy el Cachondo", Gaudí al filme de animación, teinteresa.es
* ↑ La tropa de trapo en la selva del arcoíris, al web dels premis Goya
* ↑ «Premios del CEC a la producción española de 2014». Círculo de Escritores Cinematográficos. Arxivat de l'original el 2020-01-23. [Consulta: 6 setembre 2019].
# Eila (cràter)

Eila és un cràter d'impacte en el planeta Venus de 9,5 km de diàmetre. Porta el nom d'un antropònim finès, i el seu nom va ser aprovat per la Unió Astronòmica Internacional el 1997.

## Referències

* ↑ «Eila». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Jaume Riu i Ristol

Jaume Riu i Ristol (Sallent (Bages), 1899-1985) fou un instrumentista de violí i flabiol.
Va començar com a flabiolaire a la Cobla La Normal de Manresa, que més tard s'anomenà Cobla Els Forasters i finalment Cobla La Principal de Bages on actuà amb la gran nissaga de germans Juanola. A part de les actuacions com a violinista, dedicà bona part de la seva vida a la Cobla Orquestra Sallent, fundada el 1945, que dirigí fins que es retirà l'any 1959. També actuà al Quintet Werner i les formacions Orquestrina Viñas i Ideal Jazz. Va compondre molta música de ball, especialment tangos, foxtrots i valsos, com també dues sardanes: Sallent i L'alegre parella. És l'avi del també músic i compositor de sardanes Jaume Riu i Ratera.

## Referències

* ↑ Fotos de cobles. Sallent
* ↑ Jaume Riu i Ristol a sardanista.cat
# Suàbia (regió administrativa)

* Aquest article tracta sobre l'actual regió administrativa. Si cerqueu l'antiga regió històrica , vegeu «Suàbia».
Suàbia (en alemany: Schwaben) és una de les set regions administratives (Regierungsbezirke) del govern de Baviera. Es troba al sud-oest de Baviera. Limita al nord amb la Francònia Mitjana, a l'est amb l'Alta Baviera, al sud amb Àustria i a l'oest amb Baden-Württemberg. La capital del districte és Ausburg.
Les ciutats més grans són Augsburg, Aichach, Donauwörth, Neu-Ulm, Friedberg, Füssen, Günzburg, Illertissen, Kaufbeuren, Kempten im Allgäu, Lindau, Memmingen, Dillingen a.d.Donau, Krumbach, Bad Wörishofen i Mindelheim.
Els rius destacats són el Danubi, el Lech, el Vils, l'Iller, el Wertach, el Günz, el Mindel i el Wörnitz.

## Divisió territorial

La regierungsbezirk de Suàbia és formada per 4 districtes urbans (kreisfreie Städte) i 10 districtes rurals (Landkreise):

### Districtes urbans

* Augsburg.
* Kaufbeuren.
* Kempten (Allgäu).
* Memmingen.

### Districtes rurals

* Districte d'Aichach-Friedberg.
* Districte d'Augsburg.
* Districte de Dillingen an der Donau.
* Districte de Donau-Ries.
* Districte de Günzburg.
* Districte de Lindau.
* Districte de Neu-Ulm.
* Districte d'Oberallgäu.
* Districte d'Ostallgäu.
* Districte d'Unterallgäu.

## Vegeu també

* Suàbia (regió històrica i lingüística)
# Resolució 2442 del Consell de Seguretat de les Nacions Unides

La Resolució 2442 del Consell de Seguretat de les Nacions Unides, fou adoptada per unanimitat el 6 de novembre de 2018. Tot i prendre nota de la millora de la situació a Somàlia, el Consell reconeix que la pirateria encara agreuja la inestabilitat del país i per aquest motiu aprova estendre 12 mesos l'autorització de les Forces Navals Internacionals que lluiten contra la pirateria a les aigües de la costa de Somàlia. També subratlla la necessitat d'una resposta global internacional per abordar les causes subjacents del problema, alhora que encoratja les autoritats somali a adoptar lleis i portar davant la justícia a tothom qui realitzi actes de pirateria.

## Referències

* ↑ Security Council Adopts Resolution 2442 (2018), Authorizing 12-Month Extension for International Naval Forces Fighting Piracy off Somali Coast, un.org, 6 de novembre de 2018

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org
# Atletisme als Jocs Olímpics d'Estiu de 1920 - triple salt masculí

El triple salt masculí va ser una de les proves del programa d'atletisme disputades durant els Jocs Olímpics d'Anvers de 1920. La prova es va disputar entre el 19 i el 21 d'agost de 1920 i hi van prendre part 21 atletes de 8 nacions diferents.

## Medallistes

| Or | Plata | Bronze |
| Vilho Tuulos (FIN) | Folke Jansson (SWE) | Erik Almlöf (SWE) |

## Rècords

Aquests eren els rècords del món i olímpic que hi havia abans de la celebració dels Jocs Olímpics de 1920.
| Rècord del Món | 15m 52cm | Dan Ahearn | Nova York (USA) | 30 de maig de 1911 |
| Rècord Olímpic | 14m 92cm | Tim Ahearne | Londres (GBR) | 25 de juliol de 1908 |

## Resultats
### Classificació

Els 21 inscrits disposen de tres salts en la qualificació. Els sis millors saltadors passen a la final, on disposen de tres salts més.
| Pos. | Atleta | Nació | Distància |
| 1 | Vilho Tuulos | Finlàndia | 14,505 |
| 2 | Erik Almlöf | Suècia | 14,190 |
| 3 | Folke Jansson | Suècia | 14,160 |
| 4 | Sherman Landers | Estats Units | 14,000 |
| 5 | Ivar Sahlin | Suècia | 13,860 |
| 6 | Dan Ahearn | Estats Units | 13,750 |
| 7 | Ossian Nylund | Finlàndia | 13,740 |
| 8 | Benjamin Howard Baker | Regne Unit | 13,675 |
| 9 | Kaare Bache | Noruega | 13,640 |
| 10 | Sven Runström | Suècia | 13,630 |
| 11 | Erling Juul | Noruega | 13,590 |
| 12 | Kaufman Geist | Estats Units | 13,520 |
| 13 | Erling Vinne | Noruega | 13,340 |
| 14 | Charles Lively | Regne Unit | 13,150 |
| 15 | Clarence Jaquith | Estats Units | 13,040 |
| 16 | Etienne Proux | França | 12,925 |
| 17 | André Chilo | França | 12,650 |
| 18 | Menelaos Ponireas | Grècia | 12,600 |
| 19 | Gustave Remouet | França | 12,475 |
| - | František Šretr | Txecoslovàquia | XX |
| - | František Stejskal | Txecoslovàquia | XX |

### Final

| Pos. | Atleta | Nació | Distància |
| 1 | Vilho Tuulos | Finlàndia | 14,505 |
| 2 | Folke Jansson | Suècia | 14,480 |
| 3 | Erik Almlöf | Suècia | 14,270 |
| 4 | Ivar Sahlin | Suècia | 14,175 |
| 5 | Sherman Landers | Estats Units | 14,170 |
| 6 | Dan Ahearn | Estats Units | 14,080 |

## Referències

* ↑ «Athletics at the 1920 Antwerpen Summer Games: Men's Triple Jump». Sports Reference. Arxivat de l'original el 4 de novembre 2012. [Consulta: 2 novembre 2017].

## Enllaços externs

* Belgium Olympic Committee. Olympic Games Antwerp 1920: Official Report (en francès), 1957.
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 14 de juliol 2015. [Consulta: 23 agost 2007].
* (anglès) Atletisme - Anvers 1920 Arxivat 2008-04-17 a Wayback Machine.
# Els Casalons

Els Casalons és un paratge del terme municipal de Monistrol de Calders, a la comarca del Moianès.
Està situat al sud-oest del poble de Monistrol de Calders, a l'esquerra del torrent de l'Om, a ponent -a ran i damunt seu- de la carretera B-124 i al nord del camí que des de la carretera puja cap a les masies del Bosc i de Mussarra. Queda inclòs entre els torrents de la Baga de l'Abellar i del Coll de Portella.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Enllaços externs

* Els Casalons en el seu entorn a l'Institut Cartogràfic de Catalunya
# Els Quatre Vents

Els Quatre Vents és una masia de l'Espunyola (Berguedà) inclosa a l'Inventari del Patrimoni Arquitectònic de Catalunya.

## Situació

Està situada a llevant del nucli de l'Espunyola i s'hi accedeix des de la carretera C-26 (de Solsona a Berga). Al km. 134,4 (42° 03′ 13″ N, 1° 46′ 51″ E﻿ / ﻿42.053654°N,1.780787°E﻿ / 42.053654; 1.780787) es pren la pista de la dreta (senyalitzada "Camí de Sant Climent"). Immediatament es troba un encreuament on cal anar per la dreta seguint l'indicador "Els Quatre Vents" fins a la masia. Per l'esquerra es fa cap a l'església de Sant Climent.

## Descripció

Masia de planta quadrada, amb algun cos de grans dimensions adossat estructurada en planta baixa i dos pisos superiors. La coberta és a quatre aigües amb teula àrab i les obertures, petites i allindades. La porta d'entrada, però, és un gran arc de mig punt adovellat. Aquesta construcció està situada enmig d'un entorn despoblat, sense altres edificacions al seu voltant i voltat de vegetació.

## Història

No tenim dades històriques conservades. Si ens basem en la seva estructura peculiar, la torre annexa, clara reminiscència medieval, i per la seva proximitat al castell de l'Espunyola, cal pensar en un establiment baix medieval que fou ampliat i modificat als segles XVII o XVIII.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* 1 2 «Mas els Quatre Vents». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Culemborg

Culemborg és un municipi de la província de Gelderland, al centre-oest dels Països Baixos. L'1 de gener del 2009 tenia 27.458 habitants repartits sobre una superfície de 31,18 km² (dels quals 1,76 km² corresponen a aigua). Limita al nord amb Vianen (U), Houten (U) i Wijk bij Duurstede (U) i al sud amb Geldermalsen, Buren i Leerdam.

## Administració

El consistori consta de 21 membres, compost per:
* Partit del Treball, (PvdA) 5 regidors
* Partit Socialista, (PvdA) 5 regidors
* Partit Popular per la Llibertat i la Democràcia, (VVD) 5 regidors
* Crida Demòcrata Cristiana, (CDA) 3 regidors
* GroenLinks, 2 regidors
* Demòcrates 66, 1 regidor

## Personatges il·lustres

* Jan van Riebeeck
* Anthonie van Diemen

## Enllaços externs

* www.culemborg.nl
# Stosswihr

Stosswihr (en alsacià Stooswihr) és un municipi francès, situat a la regió del Gran Est, al departament de l'Alt Rin. L'any 2007 tenia 1.370 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.247 | 1.312 | 1.306 | 1.264 | 1.276 | 1.305 |

## Administració

Llista d'alcaldes :
| Període | Identitat | Partit |
| 2001- | Louis Schermesser | |
# Resolució 2448 del Consell de Seguretat de les Nacions Unides

La Resolució 2248 del Consell de Seguretat de les Nacions Unides, fou adoptada el 13 de desembre de 2018. Després de recordar les resolucions anteriors sobre la República Centreafricana, en particular la Resolució 2446, i qualificant la seva situació d'extremadament seriosa, el Consell va acordar ampliar el mandat de la Missió Unidimensional Integrada de les Nacions Unides per a l'Estabilització a la República Centreafricana (MINUSCA) fins al 15 de novembre de 2019 per tal de reforçar el procés de pau.
La resolució fou aprovada amb 13 vots a favor i cap en contra, però amb l'abstenció de la República Popular de la Xina i de la Federació Russa, que consideraven que el text no reflectia els interessos de totes les parts en el conflicte.

## Referències

* ↑ Security Council Extends Mandate of United Nations Multidimensional Integrated Stabilization Mission in Central African Republic, un.org, 13 de desembre de 2018

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org
# Atletisme als Jocs Olímpics d'Estiu de 1924 - 10.000 metres masculins

Els 10.000 metres masculins va ser una de les proves del programa d'atletisme disputades durant els Jocs Olímpics de París de 1924. La prova es va disputar el 6 de juliol de 1924 i hi van prendre part 33 atletes de 16 nacions diferents.
Paavo Nurmi, el millor corredor de llarga distància del moment, no va disputar aquesta carrera. Només unes setmanes després de les Olimpíades, el 31 d'agost, Nurmi va establir un nou rècord del món amb 30' 06,2" a Kuopio. Es desconeix el nombre exacte de participants, però les fotografies mostren al voltant de 35 competidors.

## Medallistes

| Or | Plata | Bronze |
| Ville Ritola (FIN) | Edvin Wide (SWE) | Eero Berg (FIN) |

## Rècords

Aquests eren els rècords del món i olímpic que hi havia abans de la celebració dels Jocs Olímpics de 1924.
| Rècord del Món | 30' 35,4" | Ville Ritola | Hèlsinki (FIN) | 25 de maig de 1924 |
| Rècord Olímpic | 31' 20,8" | Hannes Kolehmainen | Estocolm (SWE) | 8 de juliol de 1912 |
Ville Ritola va establir un nou rècord del món amb 30'23,2".

## Resultats

| Posició | Atleta | Temps |
| 1 | Ville Ritola (FIN) | 30:23,2 WR |
| 2 | Edvin Wide (SWE) | 30:55,2 |
| 3 | Eero Berg (FIN) | 31:43,0 |
| 4 | Väinö Sipilä (FIN) | 31:50,2 |
| 5 | Ernie Harper (GBR) | 31:58,0 |
| 6 | Halland Britton (GBR) | 32:06,0 |
| 7 | Guillaume Tell (FRA) | 32:12,0 |
| 8 | Earle Johnson (USA) | 32:17,0 |
| 9 | Robert Marchal (FRA) | 32:33,0 |
| 10 | Artūrs Motmillers (LAT) | 32:44,0 |
| 11 | Henri Lauvaux (FRA) | 32:48,0 |
| 12 | Gaston Heuet (FRA) | 32:52,0 |
| 13 | Sven Thuresson (SWE) | no time |
| 14 | Charles Clibbon (GBR) | no time |
| 15 | John Gray (USA) | no time |
| 16 | Sidon Ebeling (SWE) | no time |
| — | Eddie Webster (GBR) | DNF |
| — | Gösta Bergström (SWE) | DNF |
| — | Verne Booth (USA) | DNF |
| — | Wayne Johnson (USA) | DNF |
| — | Camiel Van de Velde (BEL) | DNF |
| — | Anton Tsvetanov (BUL) | DNF |
| — | Vasil Venkov (BUL) | DNF |
| — | Pál Király (HUN) | DNF |
| — | John Ryan (IRL) | DNF |
| — | Pala Singh (IND) | DNF |
| — | Carlo Speroni (ITA) | DNF |
| — | Vilis Cimmermanis (LAT) | DNF |
| — | Alberto Jarrín (ECU) | DNF |
| — | Vyron Athanasiadis (GRE) | DNF |
| — | Alexandros Kranis (GRE) | DNF |
| — | Pedro Curiel (MEX) | DNF |
| — | Gurbachan Singh (IND) | ? |
| — | Mareg Mangaschia (ITA) | ? |
| — | Tacle Redda (ITA) | ? |
Es desconeix si Singh Randhawa, Mangashia i Redda va realment competir.

## Referències

* ↑ «Athletics at the 1924 Paris Summer Games: Men's 10,000 metres». Sports Reference. Arxivat de l'original el 17 d'abril 2020. [Consulta: 21 juliol 2018].

## Bibliografia

* Olympic Report
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 2015-07-14. [Consulta: 17 març 2008].
# Pulsnitz

Pulsnitz (alt sòrab: Połčnica) és un municipi alemany que pertany a l'estat de Saxònia. Es troba a 11 kilòmetres al sud-oest de Kamenz i a 24 kilòmetres al nord-est de Dresden. Limita amb els municipis de Haselbachtal, Steina, Ohorn, Großröhrsdorf, Lichtenberg i Großnaundorf.

## Evolució demogràfica

| 1597 – 0821 1800 – 1391 1834 – 1773 | 1885 – 3155 1900 – 3750 1960 – 6738 | 2000 – 6874 2004 – 6578 2007 – 7933 |

## Galeria d'imatgfes

* Plaça del mercat
* Església St. Nicolai

## Enllaços externs

* (alemany) Web oficial
# Nombre 186

El nombre 186 (CLXXXVI) és el nombre natural que segueix el nombre 185 i precedeix el nombre 187. La seva representació binària és 10111010, la representació octal 272 i l'hexadecimal BA. La seva factorització en nombres primers és 2×3×31; altres factoritzacions són 1×186 = 2×93 = 3×62 = 6×31. És un nombre d'Erdős-Woods.
Es pot representar com a la suma de dos nombres primers consecutius: 89 + 97 = 186; és un nombre 3-gairebé primer: 3 × 2 × 31 = 186.

## Referències

* ↑ «Number 186: mathematical and symbolic properties | Crazy Numbers». [Consulta: 27 juliol 2021].
* ↑ (successió A059756 a l'OEIS)
# El Collet (Reiners)

El Collet, o Collet de Reiners, és un coll situat a 950,6 m alt del terme comunal de Reiners, de la comarca del Vallespir, a la Catalunya del Nord. És a la zona central del terme comunal de Reiners, al nord-oest d'aquest poble i al sud del veïnat de la Farga de Reiners. En el coll es troba el Mas del Collet. En l'actualitat aquesta zona està ja mig urbanitzada, atès que és un dels indrets per on ha crescut Reiners.

## Referències

* ↑ El Collet en els ortofotomapes de l'IGN
# Story City

Story City és una població dels Estats Units a l'estat d'Iowa. Segons el cens del 2000 tenia 3.228 habitants.

## Demografia

Segons el cens del 2000, Story City tenia 3.228 habitants, 1.321 habitatges, i 816 famílies. La densitat de població era de 515 habitants/km².
Dels 1.321 habitatges en un 30,7% hi vivien nens de menys de 18 anys, en un 52,9% hi vivien parelles casades, en un 6,5% dones solteres, i en un 38,2% no eren unitats familiars. En el 35% dels habitatges hi vivien persones soles el 19,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,5% tenia menys de 18 anys, un 6,7% entre 18 i 24, un 25,1% entre 25 i 44, un 20% de 45 a 60 i un 24,8% 65 anys o més.
L'edat mediana era de 42 anys. Per cada 100 dones de 18 o més anys hi havia 76,5 homes.
La renda mediana per habitatge era de 41.275 $ i la renda mediana per família de 51.493 $. Els homes tenien una renda mediana de 33.500 $ mentre que les dones 21.161 $. La renda per capita de la població era de 20.345 $. Entorn del 3,9% de les famílies i el 6,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Story City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Story City». American Fact Finder. Oficina del Cens dels Estats Units, 12-01-2010.
# Resolució 2446 del Consell de Seguretat de les Nacions Unides

La Resolució 2446 del Consell de Seguretat de les Nacions Unides fou adoptada per unanimitat el 15 de novembre de 2018. Després de recordar les resolucions anteriors sobre la República Centreafricana, en particular la Resolució 2387, el Consell va acordar ampliar el mandat de la Missió Unidimensional Integrada de les Nacions Unides per a l'Estabilització a la República Centreafricana (MINUSCA) durant un mes fins al 15 de desembre de 2018.

## Referències

* ↑ Adopting Resolution 2446 (2018), Security Council Extends Mandate of United Nations Mission in Central African Republic by a Month, un.org, 15 de novembre de 2018

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org
# Psychoda echinata

Psychoda echinata és una espècie d'insecte dípter pertanyent a la família dels psicòdids.

## Descripció

* La femella fa 0,87-1,02 mm de llargària a les antenes (0,97-1,10 en el cas del mascle), mentre que les ales li mesuren 1,40-1,90 de longitud (1,35-1,62 en el mascle) i 0,55-0,75 d'amplada (0,62-0,67 en el mascle).

## Distribució geogràfica

Es troba a Papua Nova Guinea.

## Referències

* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Robert Van Kerkhoven

Robert Van Kerkhoven (1 d'octubre de 1924) és un exfutbolista belga.

## Selecció de Bèlgica

Va formar part de l'equip belga a la Copa del Món de 1954.

## Referències

* ↑ (francès)Nombre de caps par joueur (tous les matches officiels A), URBSFA-KBVB website
* ↑ Robert Van Kerkhoven a National-Football-Teams.com (anglès)
* ↑ Robert Van Kerkhoven Fitxa i estadístiques a la FIFA